Ιάκωβος Αριστείδου

Ο Ιάκωβος Αριστείδου ήταν Ελληνοκύπριος πολιτικός και οικονομολόγος. Διετέλεσε Υπουργός Εργασίας και Κοινωνικών Ασφαλίσεων της Κύπρου.

Βιογραφικά στοιχεία 
Ο Ιάκωβος Αριστείδου γεννήθηκε στις 18 Νοεμβρίου 1936 στην Κυθρέα. Μετά την αποφοίτησή του από το Παγκύπριο Γυμνάσιο σπούδασε οικονομικά στην Ανωτάτη Σχολή Οικονομικών και Εμπορικών Επιστημών Αθηνών και στην Οικονομική Σχολή Λονδίνου, από την οποία απέκτησε διδακτορικό δίπλωμα. 

Την περίοδο 1960-1962 εργάστηκε ως καθηγητής οικονομικών σε σχολές μέσης εκπαίδευσης της Κύπρου. Στη συνέχεια εργάστηκε ως ερευνητής στο Εθνικό Ινστιτούτο Οικονομικών και Κοινωνικών Ερευνών Λονδίνου. Επιπλέον, διετέλεσε ανώτερος λέκτορας οικονομικών στο Τεχνολογικό Κολέγιο Ένφιλτ Λονδίνου. Ακόμη, εργάστηκε στο Γραφείο Προγραμματισμού ως ανώτερος λειτουργός, πρώτος λειτουργός και γενικός διευθυντής και ηγήθηκε της κυπριακής αντιπροσωπείας στις διαπραγματεύσεις για τις σχέσεις Κύπρου - Ευρωπαϊκής Οικονομικής Κοινότητας. 

Από τις 12 Ιουνίου 1989 έως και τις 3 Μαΐου 1990 διετέλεσε γενικός διευθυντής του Υπουργείου Παιδείας. 

Επιπλέον, διετέλεσε πρόεδρος ή μέλος διαφόρων διοικητικών συμβουλίων και οργανισμών (Κέντρο Παραγωγικότητας, Ανώτερο Τεχνολογικό Ινστιτούτο, Κέντρο Κοινωνικών Ερευνών, Θεατρικός Οργανισμός Κύπρου, Τράπεζα Αναπτύξεως, Πολεοδομικό Συμβούλιο).

Μετά το τέλος της υπουργικής του θητείας, ίδρυσε και διατηρεί μέχρι σήμερα ιδιωτικό Γραφείο Συμβουλευτικών Υπηρεσιών.

Έχει δύο υιούς.

Πολιτική διαδρομή 
Στις 4 Μαΐου 1990 διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Γιώργου Βασιλείου. Παρέμεινε στη θέση αυτή μέχρι τις 27 Φεβρουαρίου 1993 που ολοκληρώθηκε η θητεία της κυβέρνησης.

Παραπομπές

Πηγές 

|-

Υπουργοί Εργασίας και Κοινωνικών Ασφαλίσεων (Κύπρος, 1960-2014)
Κύπριοι οικονομολόγοι
Κυβέρνηση Γιώργου Βασιλείου 1988